103 



det kunne findes i Andrees Handatlas, 5. Udg. (1912). Og mulig 

 nævnes til Slut Fangststedets eget Navn, for saa vidt som det 

 har noget, og det er blevet opgivet. 



For Danmarks Vedkommende er hovedsagelig Generalstabens 

 Kort i Bogform, I. Jylland (1914), benyttet, samt »Politiken« s 

 Danmark (1912), »Frem«s Amtskort og et Vægkort over Dan- 

 mark, mærket »Viborg Stiftstidende«. 



I de fleste Tilfælde er Ringen selv eller et Blyantsaftryk af 

 den (efter min Anvisning) blevet indsendt ; et Par Gange har jeg 

 kun faaet opgivet Ringens Nummer og Kontrolbogstav, men naar 

 dette, der er valgt i Flæng, stemmer med, hvad der opgives i 

 min Mærkningsbog, er det jo ogsaa tilstrækkeligt. 



DANSKE RINGSTORKE, SOM ER TRUFFET I DANMARK 



UNDER DERES BORTREJSE DERFRA. 



(1—3 inkl.) 



1. Nr. 1479. Mærket 9. Juli 1917, 17 V2 km S. S. 0. for Løg- 

 stør, paa Hvanstrup, hos Godsejer Wetche, af Elev Ein. Wetche. 



Fanget 24. Aug. 1917, 140 km S. S. V, for sit Fødested, i Varde. 



Faldet ned i Bankdirektør Palludans Gaard. (Naar en Stork 

 er kommet ned paa Jorden, skal den, baskende med Vingerne, 

 løbe et langt Stykke frem, for at naa til Vejrs igen; i en almin- 

 dehg Gaard er der ikke Plads nok til denne Manøvre). Nr. 1479 

 blev sat op paa Taget, og nogen Tid efter fløj den videre. 



Se »Ribe Amtstidende« (Varde) for 25. Aug. 1917. 



2. Nr. 763. Mærket 10. Juli 1912 i Lemvig, hos Antikvi- 

 tetshandler W. Søgaard, af Gymnasiast Haldor Bjarnesen. 



Fundet død 2. Sept. 1912, 125 km S. S. 0. for sin Fødeby, 

 12 km N. N. 0. for Ribe, ved Hunderup. 



Fuglen laa halvraadden i en Eng, Østen for Bj'en. 



Meddelelse fra Gaardejer N. Tobiassen, Hunderup pr. Bram- 

 minge. 



3. Nr. 1348. Mærket 2. Juh 1917, 8 km N. N. V. for Ribe, 

 i Vilslev, hos Gaardejer Hansine Hansen, af Stud. theol. Halfd. 

 Lange. 



Fundet, nylig død (varm) 17. Aug. 1917, 7 km S. S. 0. for sin 

 Fødeby, tæt ved Ribe, af Arbejdsmand Chr. Bojsen. »Jeg blev 

 helt sær ved det«, sagde Manden, »for Storken er ligegodt en 

 Fugl, som vi allesammen holder af.« 



